钦定古今图书集成/明伦汇编/氏族典/第458卷 > 《廖用贤尚友录》 > 费杰
## 钦定古今图书集成/明伦汇编/氏族典/第458卷 > 《廖用贤尚友录》 > 费杰

按《万姓统谱》：“杰，字世产，以医承其家。性古悫淳笃，邑
人患剧疾，虽百里外必迎候。杰至，投一二剂辄效，以
故医益显。尝设药饵，以周邑之茕独，葬疏远无归者
数十人，嫁外姓之孤者五人。郡守戴琥重其雅谊，加
宾礼焉。所著有《畏斋诗稿》《名医抄》《经验良方》，为世所
宗。”子愚。